**Бр. 08-671/1**

 **14.06.2023 г**

**ЈАВЕН ПОВИК ЗА УЧЕСТВО ВО АКЦИЈА ЗА ПОДДРШКА - ДООФОРМУВАЊЕ НА ОСНОВНО ОБРАЗОВАНИЕ ЗА ВОЗРАСНИ ЛИЦА РОМИ**

Општина Битола објавува јавен повик учество во акција за дооформување на основно образование за возрасни лица Роми од Општина Битола. Оваа активност се имплентира како дел од акцијата „Пост КОВИД 19 мерки за превенција и опоравување во образованието за деца и возрасни„ финансирана во рамки на заедничкиот проект на Европската Унија и Советот на Европа, РОМАКТЕД Програмата Фаза II за „Промовирање на добро управување и зајакнување на Ромите на локално ниво„

**Краток опис на акцијата**

Оваа акција има за цел директно да го промовира и унапреди образовното ниво на дел од ромската заедница во Општина Битола со цел да им овозможи на Ромите да бидат конкуректни и да им го олесни пристапот на пазарот на труд.

Целта на повикот е да се обезбеди формална диплома за завршено основно образование за возрасни Роми кои го немаат комплетирано своето основно образование.

Со оваа активност ќе бидат опфатени одреден број на возрасни Роми (до исцрпување на средствата предвидени со буџетот) кои имаат завршено до петто, шесто или седмо одделение - основно образование или на кои им недостасува уште една, две или три години за да се стекнат со диплома за завршено основно образование. Изборот ќе се врши на принцип „прв дојден, прв услужен“.

Дооформувањето на образованието треба да биде спроведено во временски период од јули до декември 2023 година.

Избраните кандидати ќе се стекнат со диплома за завршено основно образование.

**ГЕНЕРАЛНИ КРИТЕРИУМИ ЗА УЧЕСТВО ВО ПОВИКОТ**

1. Лица со лична карта и адреса на живеење на територија на Општина Битола
2. Лица кои немаат завршено основно образование, односно шесто, седмо или осмо одделение од основното образование
3. Лицата да бидат на возраст од 25 до 45 години
4. Лицата да бидат припадници на ромската заедница

*Се охрабруваат жените Ромки да аплицираат.*

**ПОТРЕБНИ ДОКУМЕНТИ ЗА АПЛИЦИРАЊЕ**

Заинтересираните кандидати да ги достават следните документи:

1. Пополнета Пријава (пријавата е прикачена заедно со јавниот повик)
2. Копија од лична карта
3. Копија од свидетелства за завршени од прво до петто/шесто/седмо одделение од основно образование (зависно од претходно стекнатото образование)
4. Лична изјава за припадност на ромска заедница (во прилог да се пополни)

**Комплетната документација може се достави на три начини:**

* во архивата на општината во затворен коверт со долунаведена назнака
* препорачанопо пошта на следната адреса: Булевар 1ви Мај бр.61, 7000 Битола, во затворен коверт со долунаведена назнака
* или електронски на следната е-маил адреса**:****popovskan@bitola.gov.mk**со долунаведена назнака

**Крајниот рок за доставување на документацијата е десет работни дена од денот на објавување на огласот на веб страната на општината, односно најдоцна до 28.06.2023 година, со назнака: „ЈАВЕН ПОВИК ЗА УЧЕСТВО ВО АКЦИЈА ЗА ПОДДРШКА - ДООФОРМУВАЊЕ НА ОСНОВНО ОБРАЗОВАНИЕ ЗА ВОЗРАСНИ ЛИЦА РОМИ “-РОМАКТЕД ПРОГРАМА**

**Ненавремената и некомплетната документација нема да се разгледува и истата нема да влезе во конкуренција со останатите пријави.**

За сите дополнителни прашања и информации можете да не контактирате на следните броеви: 047/208-338, лице за контакт Наташа Ташкова Поповска и 047/208-347 лице за контакт Виолета Налевска, секој работен ден од 10:00 до 12:00 часот..

*Трошоците за комплетирање на основното образование ќе бидат покриени од страна на Општината во рамки на акцијата „Пост КОВИД 19 мерки за превенција и опоравување во образованието за деца и возрасни“ финансирана во рамки на заедничкиот проект на Европската Унија и Советот на Европа, РОМАКТЕД Програмата Фаза II за „Промовирање на добро управување и зајакнување на Ромите на локално ниво“*